Diari Oficial de la Generalitat Valenciana


Sumari del DOGV 9474, del 21-11-2022 (2022/10849)

Informació pública de les modificacions introduïdes en el Pla especial del Cabanyal-Canyamelar (03484/2016/223).
----------------------------------------------------------------------------------------------------------------

### Dades del document

Número de DOGV
:   9474

Data del DOGV
:   21-11-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/10873


Data del document
:   10-11-2022

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública de les modificacions introduïdes en el Pla especial del Cabanyal-Canyamelar (03791/2016/223). [2022/10092]  
El Ple de l'Ajuntament de València, en la sessió del 31 d'octubre de 2022, va adoptar l'acord que, en la part dispositiva, diu el següent:  
  
  
«Primer. Sotmetre a informació pública, pel termini de vint dies hàbils, les modificacions introduïdes en el Pla especial del Cabanyal-el Canyamelar a conseqüència del tràmit de consultes, informació i participació pública, mitjançant els corresponents anuncis en el Diari Oficial de la Generalitat Valenciana i en un diari no oficial d'àmplia difusió de la localitat, notificar aquest acord a les persones que tenen la condició d'interessades en l'expedient per tal que, si així ho consideren presenten al·legacions referides als canvis proposats. De conformitat amb el que s'establix en l'article 57.1.c de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), durant el termini de 20 dies hàbils a comptar des de l'endemà de la publicació de l'anunci en el Diari Oficial de la Generalitat Valenciana, s'admeten per a l'examen i consideració noves al·legacions referides als canvis proposats; i es podran inadmetre les que reiteren arguments i redunden en aspectes sobre els quals s'ha informat prèviament.  
Segon. Sol·licitar informe a OCOVAL a l'objecte que recapte, remeta i coordine els informes preceptius de les entitats subministradores dels serveis públics urbans que puguen resultar afectats, així com a les administracions públiques i serveis municipals consultats anteriorment en el procediment. La falta d'emissió dels informes en el termini establit permet prosseguir la tramitació de les actuacions.  
  
Tercer. Publicar la documentació modificada del Pla Especial modificada, en la pàgina web municipal (www.valencia.es) i posar-la a disposició pública en l'Oficina d'Informació Urbanística adscrita al Servei de Planejament, situada en la planta baixa de l'edifici municipal de Tabacalera, al carrer Amadeu de Savoia núm. 11.  
  
Quart. Facultar la regidora de Planificació i Gestió Urbana tant com siga procedent en dret per realitzar les actuacions que resulten necessàries per dur a terme el procés d'informació i participació pública.»  
  
  
I de conformitat amb el que establix l'article 61.1, lletra b, del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell, s'obri el període de consultes i informació pública per a presentar al·legacions durant un termini de 20 dies hàbils, a comptar des de l'endemà de la publicació d'aquest acord en el Diari Oficial de la Generalitat Valenciana (DOGV).  
  
La documentació es troba a la disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en la web d'Urbanisme (www.valencia.es/urbanisme), en compliment de l'article 55.2 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell.  
  
València, 10 de novembre de 2022.- El secretari: Manuel Latorre Hernández.